CELEX: 62006CA0284
Language: da
Date: 2008-06-26 00:00:00
Title: Sag C-284/06: Domstolens dom (Fjerde Afdeling) af 26. juni 2008 — Finanzamt Hamburg-Am Tierpark mod Burda GmbH, tidligere Burda Verlagsbeteiligungen GmbH (anmodning om præjudiciel afgørelse fra Bundesfinanzhof, Tyskland) (Skattelovgivning — etableringsfrihed — direktiv 90/435/EØF — selskabsskat — fælles skatteordning for moder- og datterselskaber i forskellige medlemsstater — kapitalselskaber — udlodning af overskud og formueforøgelser — kildeskattebegrebet — skattegodtgørelse — behandlingen af hjemmehørende aktionærer og ikke-hjemmehørende aktionærer)

15.8.2008   
            
            
               DA
            
            
               Den Europæiske Unions Tidende
            
            
               C 209/4
            
         Domstolens dom (Fjerde Afdeling) af 26. juni 2008 — Finanzamt Hamburg-Am Tierpark mod Burda GmbH, tidligere Burda Verlagsbeteiligungen GmbH (anmodning om præjudiciel afgørelse fra Bundesfinanzhof, Tyskland)
   (Sag C-284/06) (1)
   
   (Skattelovgivning - etableringsfrihed - direktiv 90/435/EØF - selskabsskat - fælles skatteordning for moder- og datterselskaber i forskellige medlemsstater - kapitalselskaber - udlodning af overskud og formueforøgelser - kildeskattebegrebet - skattegodtgørelse - behandlingen af hjemmehørende aktionærer og ikke-hjemmehørende aktionærer)
   (2008/C 209/05)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Finanzamt Hamburg-Am Tierpark
   
      Sagsøgt: Burda GmbH, tidligere Burda Verlagsbeteiligungen GmbH
   Sagens genstand
   Anmodning om præjudiciel afgørelse — Bundesfinanzhof — fortolkning af artikel 5, stk. 1, i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6), nu artikel 5 i Rådets direktiv 2003/123/EF af 22. december 2003 om ændring af direktiv 90/435/EØF om en fælles beskatningsordning for moder- og datterselskaber fra forskellige medlemsstater (EFT L 7, s. 41) — begrebet kildeskat — national lovgivning om beskatning af indtægter og formueforøgelser i et datterselskab i tilfælde af udlodning af udbytte til moderselskabet, selv om de ikke ville være skattepligtige, såfremt de var forblevet i datterselskabet — fortolkning af EF-traktatens artikel 43, 56 og 58 — national lovgivning, hvorefter udlodning af udbytte i et kapitalselskab skal modregnes i selskabets egenkapitalandele, hvilket fører til en beskatning, selv om udbyttet udloddes til ikke-hjemmehørende aktionærer, der ikke kan fradrage selskabsskatter i deres egen skat
   Konklusion
   
               1)
            
            
               Det udgør ikke kildeskat som omhandlet i artikel 5, stk. 1, i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, såfremt en national bestemmelse ved udlodning af overskud fra et datterselskab til et moderselskab fastsætter, at der i datterselskabet sker beskatning af indtægter og formueforøgelser, som ikke ville have været skattepligtige, såfremt de var forblevet i datterselskabet og ikke var blevet udloddet til moderselskabet.
            
         
               2)
            
            
               EF-traktatens artikel 52 (efter ændring nu artikel 43 EF) skal fortolkes således, at den ikke er til hinder for anvendelsen af en national foranstaltning som § 28, stk. 4, i lov af 1996 om selskabsskat (Körperschaftsteuergesetz 1996) i den affattelse, som finder anvendelse på tvisten i hovedsagen, hvorefter beskatningen af udbytte, som et datterselskab, der er hjemmehørende i en medlemsstat, udlodder til sit moderselskab, er undergivet den samme korrektionsmekanisme, uanset om moderselskabet er hjemmehørende i denne samme medlemsstat eller i en anden medlemsstat, og selv om et ikke-hjemmehørende moderselskab i modsætning til et hjemmehørende moderselskab ikke er berettiget til en skattegodtgørelse i den medlemsstat, hvor dets datterselskab er hjemmehørende.
            
         
      (1)  EUT C 237 af 30.9.2006.